29ê sibate de hemsereka HDPyî ya Mêrdînî Perîhan Agaoglu û hemsereko verên Musa Alkan çarçewa operasyonê qirkerdişê sîyasîyî de ameybî destbendkerdene û 6 adere de ameybî tepiştene. Agaoglu û Alkan vizêr saetanê şanî de Zîndanê Mêrdînî ra surgunê Zîndanê Tîpê Tyî  yê Riha bîyî.
Wezîrê Edaletî yê Tirkîya Abdullhamit Gulî 13ê adare de dabi zanayene ke naqlê mabênê zîndanan seba di hewtayan ameyî vindarnayene. Rixmê nê qerarî naqlkerdişê HDPyîjan bale ante.
Avûkatê Agaoglu û Alkanî Erdal Kuzuyî vat tedbîrê Korona semedê HDPyîjan nêyî? Nê naqlê ke nê  prosesî de bîyî heqê weşîyê yê muvekîlanê mi binpay kenê.
